Bibliotekára/ Erenoamášbibliotekára Sámedikki girjerádjosii

**Rabas virggi**

Sámedikki ealáhus- , kultur- ja dearvvašvuođaossodagas lea rabas virgi erenoamášbibliotekáran Sámedikki girjerádjosis. Álgin farggamusat.

Bargosadjin šaddá Sámediggi Kárášjogas.

**Barggut**

Mii ohcat erenoamášbibliotekára geas lea beroštupmi bargat erenoamáščoakkálmasain mas sámi girjjálašvuohta ja eará ávdnasat sámi gielaide ja sámi diliid birra vaikke makkár gillii. Sámedikki girjerádju lea oassi BIBSYS- konsortias, ovttasbargu oktasaš basa birra gos leat biográfalaš poasttat.

Guovddáš ovddasvástádussuorggit ja doaimmat leat muđui:

* Katalogiseren ja klassifiseren
* Čoakkálmasaid ovdánahttin
* gussiide jurddašuvvon doaimmat
* váikkuhit ovdánahttinbargui

Virgái sáhttet maiddái biddjot eará barggut mat gullet Sámedikki doibmii .

**Gelbbolašvuohta:**Unnimusat bachelor bibliotehka ja diehtojuohkindiehtagis dahje sullasaš. Mávssolaš girjerájusfágalaš bargohárjáneapmi árvvoštallojuvvo maiddái . Gelbbolašvuohta sámi girjjálašvuođa birra deattuhuvvo .

Kandidáhtat geat ollašuhttet máhttogáibádusa guoskevaš virgái ja hálddašit sámegiela, vuoruhuvvojit ovdalii go sii geat eai hálddaš sámegiela. Eavttohasat geat eai hálddaš sámegiela, leat geatnegahtton čađahit SÁÁL 1 ja 2 eksámena guokte jagi sisa maŋŋel virgádeami. Dát vástida jahkebealovttadahkii, maid bargoaddi máksá.

**Bálká- ja bargoeavttut**

Virgi bálkáhuvvo Stáhta regulatiivva mielde virgekodas 1410 bibliotekára dahje 1515 erenoamášbibliotekára, vuolgá ohcci bargohárjáneamis ja gelbbolašvuođas.